text
stringlengths 1
2.05k
|
|---|
मिगी उंदे दित्ते दे इस नां उप्पर बड़ी खिंझ चढ़दी ही पर ए आखनै दी हिम्मत नेसी पौंदी जे “मेरा असल नां लै करौ”। हुन ओ सारे घरै आस्तै इकबाल मियां, इकबाल भाई, ते इकबाल होर बनी गे। |
लभ्बड़ें दे बेह्ड़ै बैरी दे बूह्टे पर बैठे दे तोता-तोती भीतोभीत पुकारा दे हे। |
मेरा आखने दा एह् मतलब नईं जे कला-पक्ख बिल्कुल गै नजर-अन्दाज कीता जाई सकदा आ। शरीर दे बगैर आत्मा दी कल्पना गै नामुमकन ऐ, पर ए लाजमी कलापक्ख हर भाशा च, ओदे रूप-स्वातम मूजब गै बनदा ऐ। डोगरी दी सूरत ते सीरत उर्दू-हिन्दी कोला बिल्कुल बक्खरी ऐ, इस करी ए नां ‘हिन्दी पिगल’ गी अक्खीं मीटियै अंगीकार करी सकदी ऐ ते नां उर्दू- मीटर गी। एदा छन्द अपना रूप लै करदा ऐ, उसी नां हिन्दी-संस्कृत दे मीटरें कन्नें मुनेआ जाई सकदा ऐ नां उर्दू-फरसी दे गजें कन्ने। |
उस गुफा दे दक्खल आ’ले दुराजे पर विद्याधर राज महामय गी ते उत्तर आ’ले द्वार पर कालरात्रि, गी चन्द्रिका ते अपराजिता गी स्थापत करी दित्ता हा ।।70।। |
गुण-कच्चे केले ठण्डे, कफकारक, भारे, स्निगध ते पित्तरक्त विकार, त्रेह् दाह्, कौड़ ते वात गी दूर करने आले होन्दे न। |
नमीं दिल्ली, 4 फरवरी। आस्ट्रेलियन ओपन इच जूनियर एकल खताब जितियै नमां इतिहास बनाई चुके दे दिल्ली दे यूकी भांबरी गी भारत दी एकल ग्रैंड स्लेम चैंपियन दियें मेदें गी पूरा करने गित्तै लम्मा सफर तैह् करना होग। |
सन्तरी : कोदा ? होर कोदा होई सकदा ऐ ? राजे दा! |
’ए परतक्ख होई गेआ अज्ज लुंगरू दी खमानी खाइयै। अनसम्भ मठास मित्ती दी मती खनज मात्रा करियै गै होंदी होग। सारे भारत च लद्दाख दी खमानी बिकदी ऐ।’ में दोर्जी दी गल्ला च सिर ल्हांदे होई गलाया। |
दिवाकर : फी तुस चार बजे उट्ठियै के करदे ओ ? |
मुखर्जी होरें ब‘रे 2009-10 च बी आम आदमी दे कल्याण दे प्रति प्रतिबद्धता जतांदे होए कुल 953231 रपोड़ रपें दे खर्च दा बजट पेश कीता जेह्दे च राष्ट्रीय रोजगार गारंटी योजना, सर्वशिक्षा अभियान, स्कूले च दपैह्री दी रूट्टी, बाल विकास योजना ते जवाहर लाल नेहरू शैह्री नवीकरण योजना ज्नेही प्रमुक्ख जनकल्याणकारी योजनाएं आस्तै 131317 करोड़ रपें दा आवंटन शामल ऐ।’ |
पुला दे उप्परें आम चलने आली सिड़क ही। बड़ा रश रौंह्दा हा उत्थें। बस्सां, ट्रक, टैक्सियां-टैंपू, जीपां कारां ते टांगे-रेह्ड़े रंग-बरंगियें बाजें च हारन बजादे लंघदे जा दे हे। पिच्छों पानी दी छर-छर दी बाज आवा दी ही। कुसै बेल्लै जागत ग... म... कीते दे छाल मारी ओड़दे हे। ध्राका-जन निकली जंदा हा। वातावर्ण बड़ा गै शैल हा। जिसलै बी कोई बस्स, जीप जां कार लंघदी नजर नुहाड़े कन्ने गै फिरी जंदी। दिखदे-दिखदे इक मिलटरी आला ट्रक सामने कंधा कन्ने जाई बज्जा। बचाऽ होई गेआ। ट्रक स्पीड च नेईं हा। ट्रक ते लंघी गेआ पर मेरी नजर कंधा उप्पर खुब्भी गेई। कंध नमीं गै पलस्तर कीती दी सेही होंदी ही। नुहाड़े उप्पर दो अक्खर अंग्रेजी, हिंदी ते उर्दू च खोदी दित्ते गेदे हे। खबरै लिखने आले गी पंजाबी नेईं औंदी होनी। ए उऐ दो अक्खर हे जिने गी सारे मरद-जनानियां जानदे न पर उनें गी जीभा पर आनना, कन्नै सुनना ते अक्खिये दिक्खना शर्म समझदे न। इनें दौं अक्खरें दी नंगी नमैश कोई बी नेईं चांह्दा। पड़दा, पड़दा गै होंदा ऐ। पर ए कनेहा शौक ऐ? के थ्होंदा होग इनें दौं अक्खरें दी नंगी नमैश करियै। कंधां पिच्छूं बनदियां न ते इनें दौं अक्खरें दे कलाकार पैह्लां पुज्जी जंदे न। |
सरजू :- (बतोई जन गेदी ऐ) तुप्पो, छन्दे तौले तुप्पो। नेईं तां में प्राण देई ओड़ङ। |
मुखरर्जी ने अपने संबोधन च सत्यम दा नां लैते बगैर गलाया जे इस इक मामले गी लेइयै पूरे देश दे सूचना प्रौद्योगिकी उद्योग गी बदनाम नेईं कीता जाई सकदा। उनें सत्यम कंप्यूटर मामले गी भारतीय उद्योग जगत दा इकमात्र दुर्भाग्यपूर्ण मामला दस्सेआ। उनें गलाया जे असेंगी सतर्क रौह्ना होग जे इस इकमात्र गलती कन्नै 10 खरब डालर दी दूई उच्च बाद्धे आह्ली भारतीय अर्थबवस्था दी साख उप्पर बट्टा नेईं लग्गे। |
सुनैना : अपनी गलती गी अंगीकार कु’न नेईं करना चांह्दा ? |
खड़कसिंह : केह् होआ ऐ ? |
योग दा एह् रुझान सिर्फ सर्वनाम ते क्रिया दे संदर्भ च होंदा ऐ संज्ञा, विशेशन, क्रिया, अव्यय आदि सभनें दा योग मुमकन नेईं होंदा इस लेई इ’नें गी आंशिक प्रश्लिश्ट योगातमक आखेआ जंदा ऐ। नेह् किश उदाहरण बास्क भाशा दे इलावा भारोपीय परिवार दियें किश भाशाएं च बी थ्होई जंदे न। जि’यां मेरठ दी बोल्ली च उन्नेका =उन्न आखेआ डोगरी च मखां = में आखेआ आदि। |
तां एहदा मतलब ए होआ जे तेरी बरेस मेरी केई पुश्तैं बरोबर ऐ। |
पापा ने बी किन्नी छैल कोठी पादी ऐ, फैक्टरीआं न, छैलर न, टरकन बो ए सब हक्कै दी कमाई दा नेईं बनेआ। इनैं लोकें दे टब्बरै दियां रूट्टियां न इंदै च। के लोड़ ही ईयो नेई कमाई दी। किन्ने क जने हे अस खानै आले? जे ढंगे दी कमाई करदे तामी काफी पैसे कमाए जाई सकदे हे। |
सन् 1772 च बुकेनिन ने अल्मोड़ा ते श्रीनगर ‘गढ़वाल’ दे बजारें च मकामी दस्तकारें पासेआ बनाए गेदे आयुध दिक्खे जिंदे च टोपीदार नक्काशी कीती गेई बंदूकां बी शामल हियां। तांबे, कांसे ते मिट्टी दे भांडे ते गढ़े गेदे चकमक पत्थर दे अलावा मकामी स्तर उप्पर निर्मित कीते गेदे चमड़े दे बूट बी उन्ने दिक्खे हे। इस अर्थशास्त्री ने भोटान्तिकें ते मारवाड़ी बनियें गी मकामी कुटीर उत्पादित चीजें दे सारे कोला बड्डे क्रेता दे रूपै च पाया जेह्ड़े कच्चे फर्रूखाबादी रपे दे विनिमय दे अधार उप्पर ग्राएं, कस्बें ते हाटें च माल चुक्कदे हे। भोटान्तिक बपारी ग्रांएं च चीज विनिमय तमां बपार करदे हे। उनें दिनें इक कच्चे फर्रूखाबादी रपे च 06 लोहे दे तसले जां 18 सेर शक्कर मिलदी ही। |
इसदे मगरा इक दिन इम्तेयाज़ ऐहमद दपैह्रीं लै रेलवे-प्लेट फार्म पर खत पान गेआ, जित्थें उसनै उस पतले-लिस्से जागतै (सैह्गल) गी चिट्ठियें दे थैलें दे ढरा पर बैठे दा दिक्खेआ। इत्थें बड़ी सुन्न-मसान ही ते दूई ट्रेन घैंटे मगरा औनी ही। मार्च दा म्हीना हा। जिसलै ओ उत्थूं लंघेआ तां सैह्गल गा करदा हा। उसनै बड़े ध्यानै कन्नै सुनेआं ते पता लग्गा जे सैह्गल झंजोटी ते ठुमरी गा करदा ऐ। जिस राग गी गाइयै अब्दुल करीम खान नै बाद च इनाम हासल कीता हा। इम्तेयाज ऐहमद दा आखना हा जे ओ र्हाना इस गल्ला नेईं हा होआ जे सैह्गल अपनी धुन च मगन गा करदा ऐ। सगोंआ इस लेई होआ हा जे ओ ऊऐ गाना गा करदा हा जिसदे कन्नै में किश दिन पैह्लैं अब्दुल करीम खान साह्ब दे कन्ने सरंगी पर सगंत कीती ही। सैह्गल दुनियां शा बे-खबर गाने च मस्त होइयै गा करदा हा। जदूं तगर सैह्गल गाना गांदा रेहा। इम्तेयाज उसी बलगदा रेहा। उसनै सैह्गल गी घर लेई आंदा ते फ्ही मनासब बातावरण पुच्छन लगा जे उसनै ए कला कोदे शा सिक्खी। |
केदार बाबू बार-बार आक्खा दे हे-नेही गल्ल जीबा पर नेईं आननी चाही दी। तुगी नेईं पता जे एह् बोल सुनिए अपनें दे मनें गी किन्नी ठेस पुजदी ऐ। |
माला- तुन्दे नेह् चुप-चपीते आदमी दी इन्नी सराह्ना बी बड़ी ऐ। |
डॉ. आचार्य ने दस्सेआ जे जिगर दे कैंसर दे चार चा इकं मामला हेपेटाइटिस सी कन्नै संबंद्ध होंदा ऐ ते जिगर कन्नै सरबंधत 20 फीसदी क्रॉनिक रोग एह्दे कारण होंदा ऐ। उनें गलाया जे जिगर दी सारे कोला बड्डी दुश्मन शराब ऐ। जिगर दी बमारियें थमां पीड़ित लोकें चा 45 फीसदी शराब दा सेवन करने आह्ले होंदे न। उनें दस्सेआ जे ब’रे 1981 च एह् आंकड़ा मात्र 5 फीसदी हा ब वर्तमान च एग् 45 फीसदी होई गेआ ऐ ते एह्दे च सारे कोला मती गिनतरी युवाएं दी होंदी ऐ। |
नमीं दिल्ली, 2 फरवरी। इक दिन बाद बी राश्ट्रपति भवन इच खड़ोती ही ते उसदे पुत्तरै गी कीर्ति चक्र दित्ता जा करदा हा। ओह् भव्य कक्ष राश्ट्रीय सुरक्षा गार्ड (एनएसजी) दे शहीद कमांडो दियेंवीर गाथाएं कन्नै गूंजा करदा हा। |
पर ए किश नेईं होआ ते मेरे ज्हाजी जीवना दा सैह्बन गै बड़े शर्मनाक ढंगा कन्ने अन्त होई गेआ। इक तरकालें जिसलै अस कजान दा नीज्जी बल्ल सफर करा करदे से, भण्डारी ने मिगी सद्दी भेजेआ। जिसलै आंऊं ओदे सामने हाजर होआ तां उन्न दरोआजा बन्द करी दित्ता ते स्मूरी गी, जढ़ा कलीना ने मढ़ोए दे स्टूला उप्पर बेठे दा सा ते बड़ा दोआस-दोआस बझोआ दा सा, आक्खन लगा— |
जर्जर समाजिक बुराइयें गी त्रोड़ेआ देविका रानी ने |
कोरन गी ए गल्ल बड़ी अखरी। कुटनाढ दा कोई बी काम्मां ए नई गल्ल बर्दाश्त नईं करी सकदा। ओदे मना च आया जे किश्ती रोकिऐ करारा जवाब देऐ-“उनें गी इक नईं छें-छें जगहें कम्म करना पौन्दा ऐ। ओ दिन-रात कम्म करदे न।” ओदा मन आखेया जे ए जवाब देऐ पर किश चुप गै रेया। |
बड्डे बन्नें दा अभिशाप |
’खबरै इयै गल्ल ऐ’ सोचदे होई गोपी ने अपनी टोपी तुआरियै खल्ल फूड़ी उप्पर टकाई ते आपूं बी ओदे उप्पर बेइयै सोचें च डुब्बी गेआ। |
घर पुज्जियै साहूकारै दे जागतै बड़ा जग्ग कीता ते इक्क बक्खरी कोठी रौह्ने लेई बनाई लैती। साहूकारै दे जागतै नौकर बी रक्खी ले ते बड़े सुखै दे दिन कट्टन लगे। उसदी भाबी एह् सब किश दिक्खियै बड़ी जली मोई उसदे भाएं ओह् कुतै भुक्खा-भाना जंगल-जाड़ें खज्जल होंदा जां फी फी कुसै चोरै-डाकुऐ कन्ने झत्त होने करी मरी गेदा हा पर ओह् अज्ज दौं लाड़िएं ते लक्खें-करोड़ें रपें दी धन-दौलत दा मालक हा। |
ध्यानजोग ऐ जे विपक्ख दे नेता नवाज शरीफ ने वकीलें दे सरकार बरोधी प्रदर्शन गी अपना समर्थन दित्ते जाने दी घोशना कीती ही। इस बरोध प्रदर्शन गी देश च हिंसक रूप दित्ते जाने दी धमकी दित्ती गेई ही जदके पाकिस्तान पैह्ले गै आतंकवाद ते आर्थिक संकट थमां जूझा’रदा ऐ। |
अर्थात्-कोई रचना संस्कृत च लखोने करी गै उत्तम नईं होई जन्दी ते नां गै लोक भाशा च लखोने करी कोई रचना घटिया बनी जन्दी ऐ। दिक्खना ए ऐ जे इस रचना च जीवन दी सचाई ऐ जां नई? रेशमी चादर भाएं बड़ी छैल होन्दी ऐ- पर सीतै कोला बचना होऐ तां रेशमी चादर नईं, उन्ना दा कम्बल-लोई गै कम्म औंदा ऐ। |
पता ऐ मिकी मरना ऐ सारें |
लेई औंदा ऐ खबर कनेई ? |
;ltb;gt लेखक ;lt/b;gt -ओ ते अऊं मन्ननां ! इस्सै करी ते उनेंगी समझाने गित्तै बाह्र तोड़ी गेआ हा। |
दो : पटाके दा प्यो। |
कौडीराम (उ.प्र), 5 अप्रैल। कांग्रेस अध्यक्ष सोनिया गांधी होरें आतंकवाद गी पूरे विश्व दी समस्या दस्सदे होई अज्ज गलाया जे देश च सिर्फ कांग्रेस गै आतंकवाद दा मुकाबला करी सकदी ऐ। |
जदूं कबीलें बनी गे तीं मानु आस्तै किश सुखाल जरूर होई गेई। कबीले दे सारे लोक किट्ठे कम्म करियै इकले दी निस्बत मती खराक जमा करी लैन्दे हे। तुई पता गै जे अस सांझे तौरै पर किट्ठे कम्म करियैं कई ऐसिआं गल्लां करी सकनेआं जढ़ियां इक्कले अस नईं करी सकदे। इक जां दो मानु जिस भारै गी नईं चुक्की सकदे उसी मते आदमी रलियै असानी कन्नै चुक्की सकदे न। उनें दिनें इक होर गल्ला च बी बड़ी उन्नति होई जढ़ी मैं तुगी पहलैं दस्सी बैठां। ओ गल्ल ही खेती-बाड़ी। तुगी ए जानियै खबरै चबात लग्गै जे मकोड़िएं च बी खेती-बाड़ी दी भावना होन्दी ऐ। मेरा आखने दा ए मतलब नईं जे मकोड़ियां खेतर बाहियै बी लांदियां न, जां हल चलांदियां न ते फी फसलां कपदियां न। मकोड़ियां जे किश करदियां न ओ इयाँ ऐ :- जे कर उनें गी नेआ घा लब्भै जिस दे बी ओ खन्दिआं होन, तां ओ जढ़ें कोला घा गी बड़ी साम्भा कन्नै बक्खरा करी ओड़दियां न। इयां जढ़ै गी बधने दा मौका मिली जंदा ऐ। |
अगला गीत ‘ऊप चा’ कुल मलाइयै डांस ट्रैक ऐ। इयां ते वैभव दी शब्दरचना सामान्य ऐ पर ध्रुव ने लीक थमां हटियै संगीत दित्ता ऐ। उस उप्पर मतवाली गतार सुनिधि चौहान ने अपने खास अंदाज इच स्वर देइयै गीतै गी धमाकेदार बनाई दित्ता ऐ। उंदा ध्रुव ते नंदिनी सरकार ने क्या खूब साथ दित्ता ऐ। नौजुआन श्रोताएं गी एह् ट्रैक निश्चित तौर कन्नै पसंद औग। इसगी सुनदे होई डांस फ्लोर उप्पर नच्चनै शुरू करी देङन। |
"धिये! टैम कड्ढियै ञ्यानें गी मिली-गिली जा करेआं की जे ओह् तेरे कन्नै बड़े गिज्झे दे न। मत समझी बवें जे जिस कन्नै नाता हा ऊऐ नेईं रे’ई फ्ही उस घरै कन्नै मोह् बी कैह्दा? तूं औंदी रौह्गी तां कुश्बा में समां पाइयै कृष्णा गी भुल्ली गै जां। उ’आं उस नेई सरबन नूंह् कुत्थै लब्भनी ऐ मिगी? मूंह् न्हेरै गै चाही दा गलास लेइयै मिगी सुत्ती दी गी ठोआलदी होंदी ही। पैर बन्दियै चाह् हत्थ फड़कान्दी ही ते फ्ही रसोई च जाइयै न्हारी बनाई-तनाइयै बलभद्र गी खलाई-पलेआइयै दफ्तर टोरदी ही ते असें दौनें जीएं दे खाई-पी लैने परैन्त गै अपना जात नाला करदी ही। सगन्ध ऐ जे कदें मेरे अग्गै उच्ची बोल्ली होऐ। में केईं वारी उसी चंगी-माड़ी बी आक्खी होग, परे जने दी बच्ची, ने कदें उबड़ी नज़र नेईं ही चुक्की। खरा, परमेसर उसी अपने चरणें च थाह्र देऐ। असें बी कदूं इत्थैं गै बे’ई रौह्ना ऐ?" |
मते लोक इस बेल्लै कुन्तो गी बेदोस चतेआ करदे हे। |
जहीर दे कैह्र दे अग्गें न्यूजीलैंड ढेर |
लता मंगेशकर रेई ऐ भ्राह् हृदयनाथ मंगेशकर दी प्रेरणा स्रोत |
गुणवती : इयै राजे दा लाडला ध्रुव। लबदा नईं जे ओ राजे दा गोदै च कियां मठोआ करदा ऐ ? ओ दिन दूर नईं जदूं ओदे हत्थ राजे दे मुकटै तोड़ी पुज्जी जाने न। |
गठबंधन दे अंदर गंठबधन कन्नै उलझै करदे न चुनावी समीकरण |
रिआसती च सत्ता हासल करने च कामजाब रौहने आहलिएं सरकारें दी असल च इयै इक समस्या रेई ऐ जदके मुफ्ती सरकार दे दौर च एहदे च सब्बने थमां घट्ट दोहराब दिक्खेआ गेआ। पीएसए उने दिनें बी हा ब अलगाववादी नेतृत्व दे उच्चे स्तर उप्पर बड़ा घट्ट। अलगाववादी नेताएं गी गिरफ्तार कीत्ता गेआ ब किश दिनें च रेहाऽ बी करी दित्ता गेआ। इत्थें तक्कर के मानवाधिकर हनन दे केईएं सारे मामलें दी जांच दे आदेश बी दित्ते गे। बड़ी मेदें कन्नै बनाई गेई उमर अब्दुल्ला दी सरकार थमां बी घट्ट थमां घट्ट इस चाल्ली दी मेद ते कीत्ती गै जाई सकदी ऐ एह इक खरी गल्ल ऐ जे गोली दे परते च गोली दी जेहड़ी नीती दा पैहले इस्तमाल कीत्ता गेआ मुक्खमंत्री नै इस बक्खी खास धेआन देने दी गल्ल कीत्ती ऐ। ओह रेई-रेई ऐ थड़े वादे करने दी बजाए कारवाई करने दी गल्ल करा करदे न। उंदे कश इसलै समें ऐ जे ओह बस बारे च गैंहीं चुक्कदे होई सुरक्षा बलें गी इस चाल्ली बदा बवहार करने दी प्रेरना देन जेहदे कन्नै मानवाधिकरें दे हनन च कमी आवै। उनेंगी आपूं बी अलगाववादिएं गी घड़ी-मुड़ी गिरफ्तार करने ते बेदोसे नौजोआन्ने उप्पर पीएसए लाए जाने दी राजनीति थमां दूर रौहना लोड़चदा ऐ। एहदे च कोई शक नेई ऐ जे रिआसती दे राजीतिक मामलें च नमीं दिल्ली पासेआ खरी-मति दखलंदाजी कीत्ती जंदी ऐ। इस मामले च उमर अब्दुलला गी संतुलन बनाई ऐ रक्खना पौग ते एहदे कन्नै गै इस गल्ला गी बी चेत्ता रक्खना पौग जे सत्ता छड़ी नमी दिल्ली थमां नेईं औंदी ऐ। उंदी पार्टी बरे 1996 च बहुमत कन्नै जित्ती ही ते बरे 2002 च बुरी चाल्ली हारी गेई ही कीजे उंदी पार्टी दे कार्यकाल दे 6एं बरें दरान कोई खास तरक्की दे कम्म नेईं होए ते मानवाधिकरें दे हनन दे मसले उप्पर बी उंदी पार्टी पासेआ अक्खी मीटी लैत्तिआं। |
"एह गल्ल सुनदे सार गै रामू दे मुंहे दा रंग उडरेआ मत्थै उप्पर परसे दियां निक्कियां2 बूंदां इआं सेई होन लगियां जियां त्रुट्टी दी माला दे मनके खिलरे दे हुन्दे, काह्लियां ते त्रेलियां पौन लगियां जियां अश्के, केइऐं, बरें दी छप्पी दी गल्ल जां कोई भेद खुल्ली गेया हुन्दा, गल्ल बी किश इयै नेई सेई पौंदी ही पर भी बी उसने अपने मुहें दे लच्छन छपैलिऐ आखया।" |
खित्ते उप्पर मंडरांदे काले बद्दल |
नमीं दिल्ली, 5 अप्रैल। इक लक्ख दी लखटकिया कार यानी नैनो दे बाद हुन लैओ इक लक्ख दा दिल ‘जी हां दिल’ ते ओह् बी कोई विलायती नेईं पूरे दा पूरा हिन्दुस्तानी। |
“ए दिक्खियै जे लोकें पर प्राचीन देव-रूपी छलैपे दा प्रभाव ऐ, ते कन्ने शतान दी सिक्ख-मत उप्पर चलदे होई, इनें नास्तक नीकोनियाइयें देवी-देवतें दियें मूर्तें ते मूर्तियें दियां झूठियां ता भद्दियां नकलां बनोआनियां शुरू करी छोड़ियां। ते ए कड़ा कम्म अजकल बड़ी हुशेआरी कन्ने कीता जंदा ऐ। पैह्ली बारी दिक्खो तां इयै सेही हुंदा ऐ जे आक्खो ए असली स्त्रोगांनोव जां उस्त्युग शैली दी मूर्त ऐ जां फी ए सूज्दाल मूर्ते जनेही ऐ। पर डूगी नजरी ने दिक्खने उप्पर साफचाली लब्भी जंदा ऐ जे ए झूठी ते बगाड़ी दी नकल ऐ।” |
मां: सारे पोआड़े ते लाड़ियें दे पाए दे न। नेईं तां साढ़ा कीकता ते कदैं भ्राऊ सामनै निं बोलेया। इन्ना मान-इज्जत करदा ऐ ओह् अपने बड्डे भ्राऊ दा। बड़ा गै जरनीक ऐ मेरा कीकता, पर..... |
लेडी मैकबैथ - ठीक ऐ। भी ए दस्सो जे कुतै मतबाले बनिऐ राजमुकटै दी चाह ते नई करा करदे ओ? तुन्दो ए आस प्हैलें पूरी तरां सुत्ती दी ही हूण उट्ठी बी पर डरै कन्ने पीली होई दी। जेड़ी आपख्याली इसदे च प्हैलें ही हूण ओ कुत्थें चली गेई? हूणै कोला मेरे बास्तै तुन्दा जेड़ा प्रेम किश बक्तै बास्तै बी ऐ उसी बो बगैर कुसै स्हारे दे कच्चा मन्नी लैना चाईदा ऐ। जिस चीजा गी हासल करने आस्तै तुन्दी इन्नी लालसा ऐ उसदे वास्तै अग्गें कदम बधाने दी तुन्दी हिम्मत मुक्की गेदी ऐ? |
[सीतानाथ जिय़ां करलाई उठदा ऐ] |
कुड़िये नां तूं आपूं सौंदी ते नां मिक्की सौन दिंदी। अद्धी रात बीतन लगी पर तूं अजें बी सुल-सुल करा करनी एं। कल्लै कोला में तुक्की बक्ख खटोलुऐ पर सोआला करना। गगी होर डरी गेई। नेईं बापू नेईं मिक्की बक्ख नेईं सुआलेआं। नेईं तां मिक्की डोडरे आह्ले खोड़े चा निकली बागड़ बिल्ला चुक्कियै लेई जाग हून बिंद नेईं कुसकदी। लै में सेई बी गेई आं-गगिया सिर-मूंह् पलेटी लैता ते बापू दी छाती कन्नै लगी गेई। फ्ही पता नेईं कुसलै नींदर रानी ने ओह्दे सिरै च पुल्ले हत्थें गरोल दित्ती ते अपनी बांहें च समेटी लेआ। गगी ते सेई गेई पर हून देवी चन्दे कोला नीन्दर अपनी चूक छड़काई बैठी, ओह् अक्खीं खोह्ल्ली-खोहल्ली न्हेरे च गै छत्ते दियें कड़ियें पास्सै दिक्खा करदा हा। केइयें भलोके चेतें दा ताना-बाना बुनन लगी पेआ। पिछले दस्सें ब’रें च उस ने जवानी गी छाल मारियै छड़ापी लैता हा। दस ब’रे पैह्लें-हां-दस गै ब’रे पैह्लें ओह्दें घरे दी डवाठन टप्पी-नमें चित्तरे दे फुल्लें पर पूनियें पर पैर रक्खी छुम्मां-छम-छम-छम-करदी आई ही। गीतें कन्नै-ढोलें ते डफलें कन्नै बांसुरयें कन्नै। ओह्दे कन्नै गै आए हे केईं रंग-रौनकां-खुशियां-गड़ाके-नमें चाऽ सरगे। पर दौं ब’रे परैंत गै एह् सब किश ओह्दे कन्नै गै मकोले आह्ली खनेहिया च दबोई गे। सब रंग मकोले दे चिट्टे रंगे थ’ल्लै आनी खटोई गे, मस्होई गे। पिच्छें रेही गेई बस इक नशानी-छें म्हीने दी गगी-उस्सै दिन दांद भिड़दे-भिड़दे आए हे ते अपने सिंघें च पलचाइयै लेई गे हे सने ढींगरे डुबरियें दी बेल। जेह्दे फुल्ल ते पित्ते सुक्की-सुक्की मड़चोई गे हे ते फ्ही झड़ी गे हे। चन्दू ने मिथी लेआ हा जे ओह् इस पित्ते गी नेईं मड़चोन देग। एह् आपूं बनग इस बेली दा ढींगर। गगी गी एह्दी मामी कोल छोड़ी आया हा। जि’यां गगी ओपरा दुद्ध पीन लगी ही, उसी अपने घर लेई आया हा। |
तान्या ते फी ओदे पिच्छें 2 फौजी जिस दलानै च चली गे हे, उत्थों थोड़े गै चिरै फौजी पहलें निकलेआ। ओ उस्सै चाली झमद-झामदा मुच्छें गी पलेआन्दा जा करदा हा। ते फी निकली तान्या। ओदियें अक्खियें दी खुशी ते चमक असेईं दूरा सेई होआ करदी ही। ओदे ओठें पर मुस्कान ही। ओ इयां चलै करदी ही जियां सुखने च टुरै करदी होऐ, ऐसी मस्ती ही ओदी टोरै च। |
पूरी चाल्ली कन्नै शिक्षिका दी भूमका च गांधी ने मतदाताएं ते समर्थकें गी बड़ा गै बारीकी कन्नै वोट दी कीमत समझांदे होई गलाया जे देश ते समाज दे बारे च सोचो। देश च इक गै राजनीति, बकास दी होनी चाहिदी। |
कोरस :सारे जहां से अच्छा--- |
उन्नें झट कोठी दा जन्दरा बनजाऐया ते बार निकलियै दलाना च आई खड़ोती। जिसलै उस दलाना दे मदारनू चा झांकी मारिऐ दिक्खेया तां लम्बड़दार भित्त खोलने दी कोशश करा दा हा। बेबू डोल गै दलानै दे पिच्छोयां दा बल्लें 2 अग्गें बदी। दराट हत्थै च हा। लम्बड़दार मुंडी बदाइयै कनसो लैन गै लगा हे जे दराटी दा इक्कै फट्ट ओदी क्याड़ी च खुब्बी गेआ। बेबू ने रत्तू ने रंगोआदा दराट खिच्चेया ने लम्बड़ा दी लोथ पुञां तड़फन लगी पेई। "तुस बी बलगी जाओ" बेबू ने दबाड़ दित्ती। सुनदे गै सब्बै जने न्हेरे च ढौन्दे-पौन्दे नस्से। अपनी जिन्द कुसी प्यारी नईं होन्दी। ओर सब ते गे उठी पर सूबेदारै दा भरम अजें बाकी हा। ओ उत्थें गै चीड़ा दे बूटे पिच्छें छप्पियै बलगन लगा जे मत कुतै दा लग्गी जा। उसने दिक्खेया जे बेबू ने दराट पसारी च टकाएया ते फ्ही बार आइयै लम्बड़दारा दी लोथा गी इक बड्डे टोकरे हेठ खट्टी ओड़ेया। ते दीनियें दा मसारा बालियै चीड़ा दे बूटे पासै बदी, जे कोई उत्थें छप्पे दा नेईं होऐ। सच्चें गै सूबेदार उत्थें हा? डरा कन्ने उसी कम्मनी पेदी ही। बेबू दे पैरें ढेई पेआ ते आखन लगा "बेबू जी मिगी माफ करो। अऊं भुल्ली गेया" मिगी पता नेईं हा जे प्हाड़ें च अजें बी ओ पैहलियां शेरनियां मामां हैन। बेबू बोली "सूबेदार जी कोई डरा आली गल्ल नेईं। तुस अन्दर चलो, जे किज तुसें लोडचदा ऐ बन्नी लैओ।" सूबेदार बचैरा भलखोई गेया, चित्थे होइयै उसने बतेरियां मिन्नतां कीतियां जे बेबू उसी माफ करी उड़ै ते एस गल्लै दी कुसै ने चर्चा नईं करै। पर आखदे बी हैन जे कन्धें गी बी कन्न हुन्दे न। |
छैं बरैं बाद शबीरे नैं अपनी हट्टी दा जंदरा खोल्लेआ, शीशै पर पेदी दुदड़ फंडी, कैंचियां, कांगे साफ कीते, कुरसिऐं पर लग्गे दे गरडजाल खसकाए ते अंदर सोत-फंड कीती। |
;ltb;gt रंजना ;lt/b;gt-यानी अस लोग हत्थ प्लासी नेईं करदे। दूरा दा गै..... |
"ओ बलगा करदा हा जे अऊं उत्थें बवां ते ओ सरूईं जा।" |
क-लोकसाहित्य। |
"धर्मसाला च कुत्थें सदाया हा ? ओ त कर्मदीन दे बागै च -"ग्यान चंदै ने अड़कदे अड़कदे गलाया ते फी झट गै सम्भलियै आक्खन लगा- मुसरमान्नी होइयै ओ धर्मसाला किआं आई सकदी ही ? |
मैकडफ -कुसे हत्यारे ने तेरे पिता सम्राटे दी हत्या करी छोड़ी ए। |
शान्ति : (चादरै दे लड़ै कन्न हत्थ पूंजदे होई, रानी गी) तूं छोड़ इसी ते भाण्डे दा त्रङगड़ पेदा ऐ पहले मांजी लै। (रानी माता पास्से दिक्खियै फी कढ़ाई च लग्गी जन्दी ऐ) (महेश गी) चल उट्ट किन्ने बारी आखेआ जे (महेश दे कोल आई जन्दी ऐ।) |
अधिकारियें दा आक्खना ऐ जे एसआरटीसी दे मती गिनतरी च वाहन उपयोगी नेईं रेही गै न ते रिआसत सरकार गी अवगत करोआने दे बाद बी ओह् इस मामले च मौन धारन कीते दे ऐ। ड्राईवर्स एसोसिएशन दे अध्यक्ष ने दस्सेआ जे ‘परानियां होने दे कन्नै, एह् गड्डियां प्रदूषण फैलाने दा बी इक कारण न जेह्ड़ी पर्यावरण लेई इक बड्डी चुनौती ऐ। अस परहानी गड्डियें दे थाह्र उप्पर नमियें गड्डियें दी मंग करै दे आं।’ |
इनें दौने करदारें गी गोस्वामी होरें पूरी चाल्ली सचेत, दार्शनक, सुलझे दे, संवेदनशील ते भारती आधुनिक जीवन मुल्लें शा भलेआं वाकफ दस्से दा ऐ। कुतै-कुतै इनें करदारें दा अहं बी झलकदा ऐ पर ओ अहं समाजकें गी अंधिश्वासें, जाति भेद-भावें, पारिवारक रूढ़ियें, पच्छमी सभ्यता दे काले परछौरें ते स्वार्थे दी दलदल च खु’ब्बने पर-नारी संसर्ग थमां बचने, स्यासी तरफदारियें शा चकन्ने रौह्ने, बरहूपियें गी पन्छानने बारै सचेत करदा ऐ। जित्थें कुतै बफादारी, प्रेम-भाइचारे, प्रगतिवादा, लोक उद्धार, क्रांतिकारी विचारधारा जां राश्ट्री चेतना बगैरा दा प्रसंग औंदा ऐ तां ए करदार बड़ी कुशलता कन्नै कामयाबी पासै अग्गें बधदे न। इनें उपन्यासें च जिन्ने बी क्रांति सरबंधी प्रसंग मिलदे न ओ सब निक्की-निक्की समाजी कबैह्तें गी हटाने बारै मिलदे न। इस बेलै दी स्थितियें-परिस्थितयें गी दिखदे होई लोड़दा ते एह् ऐ जे समाजक, राजनीतक, सांस्कृतक ते धार्मक बगैरा सारे पैह्लुएं कन्नैं सरबंध बड्डे अंदोलन छेड़े जान। इनें उपन्यासें दे लेखक ने जेकर ऐसा कीते दा होंदा तां पाठक ने इक ते भुल्ली जाना हा ते दूआ ओह्दे हत्थ कोई स्हेई रस्ता नेईं हा लग्गना। इस गल्ला गी ध्यान्ना च रखदे होई गोस्वामी होरें अपने लेखन प्रतिभा राहें दूए लखारियें गी उपन्यास लिखने आस्तै कथा सूतरें दी तंद फड़ाई दित्ती ते अपना नजरीया बी पाठकें दे अग्गें रक्खी दित्ता। इनें उन्यासें राहें लेखक दा मूल मकसद चेतन ते रवि दे सुलझे दे करदारें गी पाठकें दे सामनै रक्खना हा नां के कोई स्थिति जां राज परतू बड्डा अंदोलन छेड़ना। चेतन ते रवि दमें करदार इक व्यक्ति दे अभिन्न अंग न ते कन्नै गै संघर्श दे प्रतिबिंब बी। इंदे राहें साढ़ा सारा समाज बोलदा ऐ। असल गल्ल ते एह् ऐ जे गोस्वामी होरें अपने इनें करदारें दे चरित्तरें राहें समाज दे नेकां पक्ख ते चरित्तरें गी सफलतापूर्वक उजागर कीते दा ऐ। डॉ. गोस्वामी हुंदे उपन्यासें दे दूए करदारें च बी ओ पूरे गुण मजूद न जेह्के भारती संस्कृति दी मूंह् बोलदी तस्वीर पेश करदे न। |
मुड़दी पजेकी जट्टै दे घर आई ठैह्री। शाह् होर जट्टै कन्नै-कन्नै चली पे। जट्ट अन्दर पुज्जेआ गै हा तां सारा टब्बर त्रुट्टियै पेई गेआ जे तूं घर जुआड़ी ओड़ेआ ऐ। मरी आ बड्डा मित्तरै आला। घाs बड्ढने गी हत्थ भज्जे दे नीं होंदे हैन। मट्ठा तेरे तै जां बेह्ले चुट्टें आस्तै नेईं। लाड़ी गुस्सै ही। आए बड्डे दानी तुस। कोई मट्ठा-शट्ठा नेईं ऐ इत्थें। शाह् ने सब किश सुनेआ ते उनें पैरें गै परतोई आया। जट्ट बड़ा शरमसार होआ ते सारें समानै सिर परेड्डा नेईं करी सकेआ। |
दोशयुक्त लोकतंत्र |
पैह्ले सर्ग ‘किश कत्थ तत्थ’ च स्रिश्टी दे बनने, पृथवी दे सूरज कोला खिंडने, उस उप्पर जीवन पैदा होने ते मठोने दी कथा दा बड़े थोह्ड़े सारे लफ्ज़े च खूबसूरत वर्णन ऐ। प्रेमी होरें धरती दे सूरज कोला खंडोने ‘ शा लेइयै महा दानी राजा बलि दी मौती तगर दियें चोनमियें घटनाएं गी गै इस सर्ग च थाह्र दित्ता दा ऐ, जेह्डियां इतिहासक, धार्मक, वैज्ञानक आदि तलें उप्पर प्रमाणत मन्नियां जाई चुकी दियां न। धरती उप्पर जीवन दे पनपने दे क्रम दी गै गल्ल करचै, बैज्ञानक जगत मनदा ऐ जे धरती उप्पर जीवन दी शुरूआत जल-जीबें थमां होई ही। इस्सै क्रम च मच्छी, कछुआ, बाराह्, नरसिंह आदि गी धार्मक जगत ने बी अवतार मन्नेआ। विकासवाद दा मत प्रस्तुत करने आह्ले वैज्ञानक ‘डार्विन’ ने बी इस्सै गल्लै गी, इस्सै क्रम पर बक्खरे ढंगा कन्नै प्रस्तुत कीता हा। उन्दे अनुसार सभनें शा पैह्लें जल च जीवन पैदा होआ। फ्ही उस्सै चा रेंघने आह्ले ते फ्ही उन्दे चा खुश्की उप्पर चलने ते हवा च उड्डने आह्ले जीव विकसत होए। रचनाकार ने बड़ी खूबसूरती ते कुशलता कन्नै सारे विज्ञानें ते विशें गी कल्पना ते कविता दा रंग देइयै स्रिश्टी दे निर्माण ते उसदे विकास दी गल्ल इस सर्ग च कीती दी ऐ। पर कुतै-कुतै उसदी कल्पना इतिहासक ते वैज्ञानक जगत दे प्रमाणक जां सर्वमान्य तत्थें गी बी जोह् पजांदी ऐ।’ |
ए आखना बधीक नेई होग जे काव्य-शास्त्र च समूलचा दोष-प्रकरण गै औचित्य दी परिकल्पना करियै गै रचेआ गेआ, की जे अनौचित्य अर्थात् गैरबाजबी गै दोष होंदा ऐ। किश इक काव्य-शास्त्रियें ‘औचित्य’ दा नां लेइयै बी इस भेठा सारत कराई दी ऐ। इन्दे च भरतमुनि दा ना सारें थमां पैह्लें लैता जन्दा ऐ। उनें रस ते भाव गी दृष्टि च रखदे होई नाटकी तत्वें दे बारे च पूरे निर्देश दित्ते दे न। अभिनय दे तैह्त इनें धीरोदात आदि नायकें दी हूबहू एक्टिग करने गी लाजमी मन्ने दा ऐ ते प्रवृतियें दे तैह्त प्रदेश, राश्ट्र, बाती आदि कन्नै सरबंधत चरित्रें, उन्दे किया-कलापें ते संस्कृतियें दी पालना दे लावा देशकाल ते वातावरण दे मताबक टल्ले-कपड़े ते गैह्ने – बन्धे लाने दी हिदायत दित्ती दी ऐ। भाशा-शैली दे संदर्भ च प्रदेश-विशेश दी भाषण-शैली अर्थात बोलचाल दे लैह्जे गी अपनाना रसानुकूल ते प्रभावशाली गलाए दा ऐ। भरत मुनि हुन्दा मत ऐ जे इयां करने कन्नै नाटक च स्वभावकता उठी औंदी ऐ, जिस करियै दर्शक उसदी कत्थ-क्हानी सच्च मिथियै दिखदे न ते इस्सै च उनेंगी रसानुभूति बी होंदी ऐ। उनें नाट्य दी सफलता दा पूरा दारोमदार लोक अर्थात् लुकाई उप्पर छोड़े दा ऐ। जिस किस्मा दा व्यवहार लोक च प्रचलित होऐ उयै नाटक च पेश कीता जाना चाहिदा ऐ, की जे समूलचे संसार दियें प्रवृत्तियें-परिस्थितियें बारै काव्य-शास्त्रें च उल्लेख करना मुमकन नेई होंदा इस करियै भरतमुनि दा गलाना इयै ऐ जे कुसै विशेषभाव दी अभिव्यंजना च किस चाल्ली दी वस्तु उचित मन्नी जन्दी ऐ ते किस चाल्ली दी अनुचित इसदा निर्णा ‘लोक’ थमां गै लैता जाई सकदा ऐ। उन्दे मूजब |
नमीं दिल्ली, 19 अप्रैल। परिसीमन दे परैंत नमीं बनी पश्चिमी दिल्ली संसदीय सीट थमां मुक्ख मकाबला दो मुखर ते धुरन्धऱ विधायकें दे बछकार ऐ। भारतीय जनता पार्टी (भाजपा) दे पास्सेआ दिल्ली दे साबका वित्त मंत्री ते विपक्ख दे नेता रेई चुके दे प्रो. जगदीश मुखी मदान च न ते उंदे मकाबले च कांग्रेस दे तेज तर्रार विधायक ते पूर्वांचल दे नेता महाबल मिश्रा मदान च न। |
बूआ : मेरे बापू गी अम्बै दा चार ते थोह्ड़ी छाह् थ्होई जा तां होर किसै दी लोड़ नेईं। बापू, अज्ज तरखाने दी ताई ने छाही दा बत्रोड़ भेजेआं ऐ, तुसाढ़े लेई। इस बिचा थोह्ड़ा इस्सो चाचू गी बी देई छोड़ेआं। अच्छा, तुस रुट्टी खाओ ते इन्ने चिरै च आऊं दौं प्राथां बड्ढी लैन्नी आं। |
राजा रामसिंह होरें रामनगरै च केईं बाग बी लुआए हे। चाही दा बाग ते फैज बाग बड़े शैल बाग थे। गलोधूराम कुडयार चाही दे बागै दे इन्चार्ज थे। उस बागै च चाह्, गुलाब,करीर, बेदमुश्क ते क्योड़ा बी लाए दा हा । क्योड़ा, बेदमुश्क ते गुलाबजल इत्थें त्यार हुंदा हा। मेरे पिता उनें गी मैसूर थमां संदल (चंदन) दा तेल नुआई दिंदे हे ते उस च करीरा दा अतर त्यार हुंदा हा। |
रणू मूरत जन बनेदा खैरू दियां गल्लां सुनी जा करदा हा। |
पार्टी ने डीजल दियें कीमतें इच दस रपे प्रति लीटर दी कमीं करने, गरीब परोआरें गी दौं रपे किलो कीमत उप्पर हर म्हीने 35 किलो कनक देने ते कुदरती करोपियें कन्नै प्रभावत करसानें गी आर्थिक राह्त गित्तै इक विशेष कोष दा गठन करने दा बी बादा कीता ऐ। ढींडसा ने गलाया जे पार्टी नदी जल विवादें दे समाधान गित्तै राश्ट्रीय ते अंतर्राष्ट्रीय रूप कन्नै मंजूर नदी तटवर्ती सिद्धांतें गी लागू करने दे हक्क इच ऐ ते एह् बी मनदी ऐ जे नदी जल संविधान इच रिआसतें दा विशे ऐ ते नदी जल बंड कन्नै सरबंधत मुद्दें इच गैर नदी तटीय रिआसतें दा कोई सरोकर नेई ऐ। |
प्रकाश ए सब किश सुनियै शक्क दी दुनियां च चली गेआ। नुहाड़ियां अक्खां खु’ल्ली दियां खु’ल्लियां गै रेही गेइयां। उसनै इस गल्लै गी टालदे होई-ए सोचियै जे नुहाड़ी लाड़ी गी उसदी भावना पर शक्क नेईं होऐ-मूड़ बदली ओड़ेआ। |
कन्ने खड्ड लंगोई गेई ते कन्ने लक्क धनोई गेया। |
“ में इत्थैं रसोई च आं।” जवाब खल्ला आया-“आई जा तुम्मी।” इत्थें में ए दस्सी देआं जे लन्दन दियां सिड़कां, सधारण तलै कोला उप्पर होन्दियां न। इस करी घरें दियां रसोइयां, अक्सर सिड़कें दे तला कोला खासियां नीम्मियां होन्दियां न। |
हुन दुर्गा तमशी पेई, "सुन कारीगिरा-खरा नेईयों होना। आखी दिन्नी आं...।" |
ए हा डुग्गर दे लोक-नाचें दा मुखसर जनेहा ब्योरा—इम इच शक्क नेईं जे इनें नाचें दी दौलत साढ़ा सांस्कृतक जीवन काफी समृद्ध होंदा ऐ। संसारी गैह्मा गैह्मा दे होंदे बी ए लोकनाच जीवन कन्ने मोह्-प्यार, मता बधांदे न। अपने आले-दुआले दा वातावरण असें गी सभेर मता प्यारा, मता सुन्दर ते उज्जल सेई होंदा ऐ। इनें नाचें दा बड़ा बाद्धा ए ऐ जे इदे राहें अपने अतीत कन्ने साढ़ा सरबंध होर पक्का होंदा ऐ। |
फकीरै ने दस्सेआ, "में दिल्ली दा राज बेचना ऐ। खरीदना ऐ मेरे कशा? जिस गी खरीदने दी चाह् होग, उसी बेचंग। जेड़ा मुल्ल देग उऐ संहासनै पर जाई बौह्ग।" |
पर दुक्खै आह्ली गल्ल ते एह् ऐ जे एह् सब हक्क-हकूक संविधान च गै दित्ते गेदे न, अमल च नेईं। उच्चे स्तर दा कमकाजी नारी-वर्ग जेह्दा अनुपात 2% गै ऐ, उसी ते फ्ही बी किस सहूलतां मिली दियां न पर बाकी दियां महिलां संविधानक हक्कें दियां हकदार होंदे होई बी एह् सहूलतां नेईं प्राप्त करा करदियां। |
सारें तुलसी ते चंदन अर्पण करियै खिरी मत्था टेकेआ ते दवैं चिहालियां भड़ांबें च बदलोई गेइयां। रमन अपनी तांह्गें-मेदें ई दीपा दी चिहाली च फकोंदे ते सोआह् हुंदे दिखदा रेहा। ओह् हर बगदे अत्थरूं कन्नें दीपा दी चिहाली पर खड़ोइयै इयै कौल करदा जे, ‘मेरी भाएं खिंध-खपरी बिकी जा पर तेरा एह् हशर करने आह्लें ई स’जा दुआइयै गै साह् लैंग।’ उसी दीपा दी इस चाल्ली दी मौती दा गम होइया हा। |
अर्जन: तो गुरुदेव तुस गै साढ़ा फैसला करी देओ। |
मते हारे लोक इस्सी सांबा च रक्खना चांह्दे न पर कुतै राजनीति दी दखल अंदाजी ते कुतै लोकें दी लापरवाही कारण एह् परतियै जम्मू कन्नै गै रेहा। ग्रां दे गै बुद्धिजीवी अशोक कुमार चाढ़क मताबक सरोर रस्ता जिस्सी सीमा दा रस्ता बी आक्खेआआ जाई सकदा ऐ, सरोर थमां गुजरियै नजवालस रतनाल, खैरी, शाहपुर, झगड़ा, कोठे सैनी, खोजपुर, मियां-चक्क, रेहाल, नरदौड़ समेत अरनिया तक्कर बने रस्ते थमां 50 एं ग्रांएं गी जंदा ऐ ब बसोस जे इस सड़क दी हालत मती खस्ता ऐ जेह्दे चलदे बरखा दे दिनें च एह् दलदल बनी जंदी ऐ। सड़क दी खस्ता हालत दा जित्थै विभाग जिम्मेबार ऐ उत्थै गै मकामी लोक बी जिम्मेबार न जेह्ड़े कुतै नैह्र दा ते कुतै घरें दा पानी सड़क उप्पर बगांदे न। |
सिग्रटै दी मुश्क खलारदे ओह् मोटरै लागै आई खड़ोते। उंदी कमीचै दा आगा सिज्जी गेदा ऐ। उनें लम्मा डकार मारेया। दरवाजा बंद कीता ते डैश-बोर्ड खोलियै उस इच सिग्रटें दियां डब्बिया रक्खियां। उंदी बांह् उस (जनानी) दे मूंढे कन्ने खैह्रा करदी ही। |
लैओ जी, ठौकर बी छुड़की गेआ। |
छंडा छुड़दी जाली। |
दिवाकर रोज़ अपने स्कूला फाई बजे कन्नै अपनी अम्बैसेडर गड्डी च परतोंदा हा। गड्डी घरा दा पराना ते भरोसेमंद डरैवर गरधारी चलांदा ऐ। किश अजीव गल्ल होई गेई ऐ, इसदा पता टैलीफून रा’एं लग्गा। दपैह्री दे त्रै बज्जी चुके दे पर घरा च कुसै दा ध्यान बी इस गल्लै पासै नेई गेआ जे दिवाकर दे घर परतोने च अद्धे घैटे दा चिर होई गेदा ऐ। ने’आ केई बारी होई जंदा हा। ठीक त्रै बजे टैलीफून दी घैंटी बज्जी। टैलीफून दिवाकर दे दादा ते मनोहर दे पिता घनीश्याम होरें चुक्केआ। टैलीफून करने आह्ले ने छड़ा पुच्छेआ ‘एह् 732145 ऐ?’ |
शांहिल्य : (खुश होइयै) ओ हो ! बेसवा ते जीन्दी होई गेई ! ऐं। सच्चें गै जीन्दी होई गेई ऐ। ए हां में (अग्गे बददा ऐ) |
“तुंदा मतलब ऐ जे सूबेदारा दे ज़ागता दा जागत।” में गल्ला गी बिंद फरोल दिंदे होई पुच्छेआ। |
साईंदास सनान लगा, ‘इक रोज जंगल दा परतोंदे मौकै ओह् फ्ही मिगी माल चरांदे लब्भी गेइयां, पर अज्ज त्रौं दे थाह्र दौं हियां। निक्की ते मंझली, बड्डी उन्दे कन्ने निही। ‘सनाऽ कुन्तो, राजी एं नां?’ ‘ते सत्तो, तूं बी?’ कन्तो ने हसदे होई परता दित्ता, ‘हां मुन्शी जी, तुस बी क्या ओ ना?’ पर मंझली छड़ी मुंडी ल्हाइयै खिड़-खिड़ हसदी रेही, बोल्ली किश नेईं। ‘ते तुन्दी लीडर कुत्थें ऐ? अज्ज तुन्दे कन्ने नेईं!’ ‘कु’न? किशनी?’ कुन्तो ने पुच्छेआ। ‘तां उसदा नांऽ किशनी ऐ?’ |
"मां मिगी बी दो पैसे दे" गंगू ने खशामद कीती। माऊ गी सेई ओआ जे ओदा साह् रुका करदा ऐ। ओदा मन कीता जे ओ कुतै डडला छाल मारी उड़ै जां फ्ही... कुतै परमेस्सर बिरल देऐ तां ओदे च छप्पन होई जा। किश सोचियै उसने गंगू गी आक्खेया-ओ दिक्ख हंसू ते किश्नू दमैं जने खड़ोते दे डोला दिक्खा करदे न, तूं बी उन्दे कोल जाइयै खड़ो, औं औन्नियां। गंगू खिट्टां मारदा हंसू ते किश्नू कोल टुरी गेआ ते ओदी माऊ ने गंगू गी ते फिरदे डोले गी दुखी नजरा कन्ने दिक्खेया ते घरा गी परतोई पेई। रस्ते च ओदी अक्खीं अग्गें फिरी-घिरी उयै डोला फिरदा-फरान्दा आई जन्दा ते ओदी गैं रुकी जन्दी। |
खीर इक दिन बरखा बरा दी ही। दफ्तरा छुट्टी करियै आया हा पर घर पुज्जने दी तौल नखो। अपने गै बचारा च डुबे दा हा जे इक बाज मेरे कन्नें पेई “आप के पास दस पैसे हैं?” में इसलै कोई स्हारा लब्बा दा हा जेड़ा मिगी बरखा दे बरने तक बोर नेईं होन देऐ। में झट गै इक दस्सी उदी तली पर टकाई। “Not this another one” ए नेईं दुई कोई होर’ उन्ने परता दित्ता। में दुई दस्सी उदी तली पर टकाई। पैहली उन मिगी परती दित्ती। इस्से चाली ओ दोऊं त्रै बारी मिगी इक दस्सी लेइयै दुई दस्सी दिन्दा रेआ। मिगी कोई पता-थौ नेईं लग्गा जे ओ के चांह्दा हा। में उदा ध्यान होर कुसे बक्खा परताने आस्तै आख्या-“आओ चाह् दा इक प्याला लैचे।” ओ पता नेई किस चाली मेरी गल समझेआं या अनसमझेआं मेरे ने इक चाह् आली दुकान पर जाई बैठा। चाह् दे पैह्लां दो ग्लास पानी मैं मंगाया। अपना ग्लास पानी तां में पीता पर उसदा ग्लास उस्सै चाली पेदा रेआ। मिगी लग्गा जे उस्सी त्रेह नखो। |
मृगनयनी ने राई दे जगलैं च बड़े बड़े लम्मे बूटे दिक्खे दे हे, पर केलें दे, निक्के नेह् बूटे दा गोल मटोल घाटला लिश्कना मुण्ड ते बड़े-बड़े गूढ़े सैल्ले झुलदे पत्तर उत्थें कुत्थें? ए उन्दे पासे बड़ी खचोन्दी ही ते उसी बलक्खन सेई हुन्दे हे। मौका लगदे ओ इनें बूटें गी दिखदी हुन्दी ही, कदें अकदी नईं ही। |
लोक अजें पिनशनी होने जोगड़े होंदे न तां पैह्लें गै दूऐ थाह्र कम्म-धंधा तुप्पी लैंदे न। केह् बनदा भला पिनशनू कन्नै? इयां तुंदी बड़ी बाकबी ही शैह्रै च! हून कोई नेईं रेहा जानू-पछानू जिस कशा आक्खी-खुआइयै बड्डें शाहें दे सिनमाघरै च जां बिस्कुटें दी फैक्टरी च गै सेई अकौंटैंट लग्गी जाओ। लगदे नेईं गे लोक? पर तुस ओ जे ताईं फिरे तुआईं गे। बे-फजूलै दियां मीटिंगां ते गोष्ठियां। केह् लाह् ऐ असेंगी इंदे चा? " |
"तूं पैह्लें कदें कुसै डिस्कोथे नेईं आई?" |
उन्नै सारें गी उत्थुआ दूर जाने लेइ आख्खेआ। फी उन्नै अजगरै गी रानी गी पुड़ने दा कारण पुच्छेआ। अजगर बोल्लेआ, "ए सब किश अंउं तेरे आस्तै करैनां। राजे दै लुआद नेईं। में उसी पुड़ेआं ते हुन औदै लुआद होग ते ओदे मत्थे पर लाल होग।" |
"ऐं जी एह् वोट कदूं पौने न, भला? |